“แบงก์เวียดนาม” ประกาศลดค่าเงินดอง พร้อมขาย FX สร้างเสถียรภาพตลาด
“แบงก์เวียดนาม” ประกาศลดค่าเงินดอง ด้วยการขยายกรอบซื้อขายอัตราแลกเปลี่ยนเป็น 5.0% จากเดิม 3.0% และพร้อมที่จะเทขายเงินตราต่างประเทศเพื่อสร้างเสถียรภาพในตลาด
“แบงก์เวียดนาม” ประกาศลดค่าเงินดอง ด้วยการขยายกรอบซื้อขายอัตราแลกเปลี่ยนเป็น 5.0% จากเดิม 3.0% พร้อมขาย FX เพื่อสร้างเสถียรภาพในตลาด
18 ต.ค. 2565

ผู้สื่อข่าวรายงานว่า ธนาคารกลางเวียดนามประกาศลดค่าเงินดองในวันนี้ ด้วยการขยายกรอบซื้อขายอัตราแลกเปลี่ยนเป็น 5.0% จากเดิม 3.0% ขณะที่ดองทรุดตัวลงอย่างหนัก ท่ามกลางภาวะผันผวนในตลาดปริวรรตเงินตราระหว่างประเทศ
โดยข้อมูลจาก Refinitiv Eikon ระบุว่า ดองดิ่งลง 0.66% ในวันนี้ สู่ระดับ 24,270 เทียบดอลลาร์ ซึ่งเป็นระดับต่ำสุดเป็นประวัติการณ์ ขณะที่อัตราอ้างอิงค่าเงินดองประจำวันนี้ของธนาคารกลางเวียดนามอยู่ที่ระดับ 23,586 เทียบดอลลาร์
“ธนาคารกลางจะยังคงจับตาตลาดอย่างใกล้ชิด และพร้อมที่จะเทขายเงินตราต่างประเทศเพื่อสร้างเสถียรภาพในตลาด” ธนาคารกลางเวียดนามระบุ
ทั้งนี้ ทุนสำรองเงินตราต่างประเทศของเวียดนามได้เพิ่มขึ้นอย่างต่อเนื่องในช่วง 1 ทศวรรษที่ผ่านมา โดยแตะระดับ 100,000 ล้านดอลลาร์ ณ สิ้นปี 2564 โดยเพิ่มขึ้น 92,000 ล้านดอลลาร์จากปี 2563
ธนาคารกลางเวียดนามเปิดเผยในปีนี้ว่า ทางธนาคารได้เทขายเงินตราต่างประเทศจำนวนมากในตลาด แต่ไม่มีการเปิดเผยวงเงินการแทรกแซงดังกล่าว